ລັດຖະບານກຣີສ ສະໜັບສະໜຸນ ຕໍ່ແຜນການ ລົງປະຊາມະຕິ ຂອງນາຍົກ (ເບິ່ງວີດີໂອ)
ຄະນະລັດຖະບານກຣິສ ສະໜັບສະໜຸນ ແຜນການລົງປະຊາມະຕິ ຂອງນາຍົກລັດຖະມົນຕີ Papandreou ກ່ຽວກັບແຜນການຂອງ ອີຢູ ເພື່ອຊ່ວຍກອບກູ້ໜີ້ສິນ ຂອງກຣີສນັ້ນ.
ບັນດາລັດຖະມົນຕີໃນຄະນະລັດຖະບານຂອງກຣິສໄດ້ໃຫ້ການສະໜັບ ສະໜຸນຕໍ່ແຜນການ ຂອງນາຍົກລັດຖະມົນຕີ George Papandreou ທີ່ຈະຈັດການລົງປະຊາມະຕິກ່ຽວກັບຂໍ້ ຕົກລົງຊ່ອຍບັນເທົາໜີ້ສິນຂອງສະຫະພາບຢູໂຣບນັ້ນ ໂຄສົກລັດຖະບານກຣິສ ກ່າວຫລັງຈາກການພົບປະກັນຢ່າງຂຸ້ນຂ້ຽວຂອງຄະນະລັດຖະບານ ໃນເຊົ້າວັນພຸດມື້ນີ້ວ່າ ການລົງປະຊາມະຕິຈະມີຂຶ້ນໂດຍໄວເທົ່າທີ່ຈະເປັນໄປໄດ້ຫລັງຈາກ ລາຍລະອຽດຕ່າງໆຂອງຂໍ້ຕົກລົງບັນເທົາໜີ້ສິນສະບັບຫລ້າສຸດໄດ້ບັນລຸກັນນັ້ນ ຄໍາປະກາດກ່ຽວກັບການລົງປະຊາມະຕິຂອງທ່ານ Papandreou ໄດ້ເຮັດໃຫ້ໂລກງົງງັນ ກັນໃນວັນອັງຄານວານນີ້ ແລະໄດ້ເຮັດໃຫ້ລາຄາຕະຫຼາດຮຸ້ນຂອງໂລກລົດລົງຢ່າງຫລວງ ຫລາຍຂະນະທີ່ພວກນັກລົງ ທຶນສະແດງປະຕິກິລາຕໍ່ຄວາມບໍ່ແນ່ໃຈຂຶ້ນມາຢ່າງສໍາຄັນໃນ ເສດຖະກິດຂອງຢູໂຣບນັ້ນ ພວກຕະຫຼາດຮຸ້ນບາງແຫ່ງໃນຢູໂຣບໄດ້ຟື້ນໂຕຄືນໃນວັນພຸດ ມື້ນີ້ ນາຍົກລັດຖະມົນຕີກຣິສກ່າວຕໍ່ຄະນະລັດຖະບານຂອງທ່ານວ່າ ພວກປະຊາຊົນຈະຖືກຊັກ ຖາມວ່າ ເຂົາເຈົ້າຢາກໃຊ້ເງິນຢູໂຣຕໍ່ໄປອີກຫລືບໍ? ຊຶ່ງທ່ານກ່າວຕໍ່ໄປວ່າ ຂໍ້ຕົກລົງກັນໃດໆ ກໍຕາມຈະໄດ້ຮັບການຈັດຕັ້ງປະຕິບັດຕາມກໍຕໍ່ເມືອໃດໄດ້ຮັບຄວາມຍິນຍອມເຫັນດີຈາກປະ ຊາຊົນກຣິສເທົ່ານັ້ນ ແລະວ່າ ທ່ານຫວັງວ່າ ຄວາມປັ່ນປ່ວນວຸ້ນວາຍໃດໆເກີດຂຶ້ນຈາກຄໍາ ປະກາດທີ່ບໍ່ຄາດໄວ້ລ່ວງໜ້ານີ້ ກໍຈະດໍາເນີນໄປເປັນການຊົ່ວຄາວເທົ່ານັ້ນ ນາຍົກລັດຖະມົນຕີກຣີສໄດ້ຖືກຊັກຖາມມາເພື່ອໃຫ້ຄໍາຊີ້ແຈງກ່ຽວກັບພຶດຕິກໍາຂອງທ່ານຕໍ່ ພວກຜູ້ນໍາຝຣັ່ງແລະເຢຍຣະມັນກ່ອນກອງປະຊຸມສຸດຍອດຂອງກຸ່ມ G20 ທີ່ຈະມີຂຶ້ນທີ່ປະ ເທດຝຣັ່ງນັ້ນ ພວກສະມາຊິກສະພາຈໍານວນນຶ່ງໃນພັກສັງຄົມນິຍົມຂອງນາຍົກລັດຖະມົນຕີ ຄັດຄ້ານຕໍ່ ການລົງປະຊາມະຕິກ່ຽວກັບການຮັບເອົາແຜນການ ດັ່ງກ່າວຂອງປະຊາຊົນ ພວກສະມາຊິກ ຂອງພັກບາງຄົນຮຽກຮ້ອງໃຫ້ທ່ານ Papandreou ລາອອກຈາກຕໍາແໜ່ງແລະລັດຖະບານ ຂອງທ່ານຈະປະເຊີນກັບການລົງມະຕິບໍ່ໄວ້ວາງໃຈຢູ່ໃນສະພາແຫ່ງຊາດໃນວັນສຸກສັບປະ ດານີ້ ພັກ Pasok ຂອງນາຍົກລັດຖະມົນຕີມີສຽງຂ້າງຫລາຍພຽງແຕ່ 2 ສຽງເທົ່ານັ້ນໃນສະພາ ຫລັງຈາກສະມາຊິກຄົນນຶ່ງລາອອກຈາກພັກ